ข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรว่าด้วยแนวทางหลักเกณฑ์ เงื่อนไข และลำดับความสำคัญของการใช้จ่ายเงินกองทุนเพื่อการส่งคนต่างด้าวกลับออกไปนอกราชอาณาจักรประจำปีงบประมาณพ.ศ. ๒๕๕๙[๑] อาศัยอำนาจตามความในมาตรา ๓๗ (๑) แห่งพระราชบัญญัติการทำงานของคนต่างด้าวพ.ศ. ๒๕๕๑ คณะกรรมการกองทุนเพื่อการส่งคนต่างด้าวกลับออกไปนอกราชอาณาจักร จึงออกข้อกำหนดไว้ดังนี้ข้อ ๑ ข้อกำหนดนี้เรียกว่า ข้อกำหนดคณะกรรมการกองทุนเพื่อการส่งคนต่างด้าวกลับออกไปนอกราชอาณาจักร ว่าด้วยแนวทางหลักเกณฑ์ เงื่อนไขและลำดับความสำคัญของการใช้จ่ายเงินกองทุนเพื่อการส่งคนต่างด้าวกลับออกไปนอกราชอาณาจักรประจำปีงบประมาณ พ.ศ. ๒๕๕๙ข้อ ๒ ข้อกำหนดนี้ให้ใช้บังคับตั้งแต่วันที่๑ ตุลาคม พ.ศ. ๒๕๕๘ เป็นต้นไปข้อ ๓ ในข้อกำหนดนี้กองทุน หมายความว่ากองทุนเพื่อการส่งคนต่างด้าวกลับออกไปนอกราชอาณาจักรคณะกรรมการกองทุน หมายความว่าคณะกรรมการกองทุนเพื่อการส่งคนต่างด้าวกลับออกไปนอกราชอาณาจักรลูกจ้าง หมายความว่าลูกจ้างที่จ่ายเงินเข้ากองทุนเพื่อการส่งคนต่างด้าวกลับออกไปนอกราชอาณาจักรอธิบดี หมายความว่าอธิบดีกรมการจัดหางานข้อ ๔ การใช้จ่ายเงินกองทุนให้เป็นไปตามลำดับความสำคัญดังนี้(๑)ค่าใช้จ่ายเกี่ยวกับลูกจ้างที่ถูกหักเงินค่าจ้างและนำส่งเข้ากองทุน(ก)คืนเงินให้แก่ลูกจ้างซึ่งกลับออกไปนอกราชอาณาจักรโดยค่าใช้จ่ายของตนเอง(ข) ค่าใช้จ่ายเกี่ยวกับการส่งลูกจ้างกลับออกไปนอกราชอาณาจักรตามกฎหมายว่าด้วยการทำงานของคนต่างด้าว(๒)ค่าใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้อง(๓)ค่าใช้จ่ายเกี่ยวกับการส่งคนต่างด้าวกลับออกไปนอกราชอาณาจักรตามกฎหมายว่าด้วยคนเข้าเมืองหรือผู้ถูกสั่งเนรเทศกลับออกไปนอกราชอาณาจักรตามกฎหมายว่าด้วยการเนรเทศ(๔) ค่าใช้จ่ายอันจำเป็นต่อการบริหารกองทุนข้อ ๕ การจัดสรรเงินกองทุนเพื่อใช้จ่ายในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องให้ดำเนินการตามแนวทางและหลักเกณฑ์ ดังต่อไปนี้(๑) ให้หน่วยงานที่ประสงค์จะขอรับการจัดสรรเงินจากกองทุนจัดทำข้อเสนอตามหลักเกณฑ์ที่คณะกรรมการกองทุนประกาศกำหนดโดยโครงการที่จะขอรับการจัดสรรเงินจากกองทุนต้องไม่ซ้ำซ้อนกับงบประมาณที่ได้รับการจัดสรรจากสำนักงบประมาณและแหล่งทุนอื่น(๒) การจัดสรรเงินกองทุนเพื่อการบริหารจัดการเกี่ยวกับการทำงานของคนต่างด้าวให้พิจารณาตามความจำเป็นของภารกิจในหน่วยงานนั้น(๓)ให้หน่วยงานที่ขอรับเงินกองทุนเปิดบัญชีกับธนาคารสำหรับการรับโอนเงินที่ได้รับการจัดสรรและแจ้งเลขที่บัญชีเงินฝากพร้อมส่งสำเนาสมุดเงินฝากให้กรมการจัดหางานเพื่อจะได้สั่งจ่ายเงินกองทุนเข้าบัญชีเงินฝากโดยตรงกรณีได้รับการจัดสรรเงินกองทุน ให้รายงานผลการปฏิบัติงานและการใช้เงินต่อคณะกรรมการกองทุนภายในสามสิบวันนับจากวันสิ้นปีงบประมาณข้อ ๖ การใช้จ่ายเงินกองทุนเพื่อประโยชน์ในการบริหารจัดการเกี่ยวกับการทำงานของคนต่างด้าวของหน่วยงานที่เกี่ยวข้องให้หน่วยงานที่ได้รับการจัดสรรเงินปฏิบัติ ดังต่อไปนี้(๑)ใช้จ่ายเงินกองทุนภายในวงเงินตามคำขอรับการจัดสรรที่ได้รับอนุมัติจากคณะกรรมการกองทุน(๒) เงินกองทุนให้จ่ายได้ตามประเภทงบรายจ่ายดังนี้(ก) งบบุคลากร ได้แก่ ค่าจ้าง โดยให้จ่ายเป็นค่าจ้างชั่วคราวได้เฉพาะกรณีที่จำเป็นตามความเห็นชอบของคณะกรรมการกองทุนทั้งนี้ตามอัตราค่าจ้างและวุฒิการศึกษาที่กำหนดไว้ในระเบียบของทางราชการโดยอนุโลม(ข) งบดำเนินงาน ให้ใช้จ่ายได้ตามรายการที่คณะกรรมการกองทุนอนุมัติโดยให้ถัวจ่ายภายใต้กรอบวงเงินที่ได้รับการอนุมัติ เว้นแต่รายจ่ายประเภทค่าสาธารณูปโภคให้นำไปใช้จ่ายในประเภทอื่นภายในงบรายจ่ายนี้หากไม่มีหนี้ค่าสาธารณูปโภคค้างชำระ(ค) งบลงทุน ที่จำเป็นในการปฏิบัติงานตามที่คณะกรรมการกองทุนอนุมัติ(ง) งบรายจ่ายอื่น ให้ใช้จ่ายได้ตามที่คณะกรรมการกองทุนอนุมัติ(๓) ในกรณีที่หน่วยงานมีความจำเป็นต้องเปลี่ยนแปลง เพิ่ม หรือลดรายการค่าใช้จ่ายในงบดำเนินงานภายใต้กรอบวงเงินงบประมาณที่ได้รับอนุมัติจากคณะกรรมการกองทุนให้ดำเนินการเฉพาะเพื่อแก้ไขปัญหาในการดำเนินงานหรือเพิ่มประสิทธิภาพในการปฏิบัติงานโดยคำนึงถึงประโยชน์ในการบริหารจัดการเกี่ยวกับการทำงานของคนต่างด้าวและต้องสอดคล้องกับเป้าหมาย หรือเป็นการดำเนินงานและผลผลิตตามที่ระบุในเอกสารประกอบการจัดทำข้อเสนอเพื่อขอรับการจัดสรรเงินกองทุนตามมติคณะรัฐมนตรีหรือนโยบายเร่งด่วนของรัฐบาล แต่ต้องไม่เป็นการก่อหนี้ผูกพันข้ามปีงบประมาณให้หัวหน้าส่วนราชการของหน่วยงานตามวรรคหนึ่งที่จำเป็นต้องเปลี่ยนแปลงมีอำนาจเปลี่ยนแปลง เพิ่ม หรือลดรายการค่าใช้จ่ายในงบดำเนินงานภายใต้กรอบวงเงินที่ได้รับอนุมัติจากคณะกรรมการกองทุนเมื่อหน่วยงานได้ดำเนินการเปลี่ยนแปลง เพิ่ม หรือลดรายการค่าใช้จ่ายแล้ว ให้รายงานต่อคณะกรรมการกองทุนทราบภายในสิบห้าวันนับแต่วันที่เปลี่ยนแปลงเพิ่ม หรือลดรายการค่าใช้จ่ายข้อ ๗ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การบัญชีหรือวิธีปฏิบัติอื่นใดที่ยังไม่ได้กำหนดไว้ในข้อกำหนดนี้ ให้ถือปฏิบัติตามกฎหมาย และระเบียบของทางราชการโดยอนุโลมประกาศณ วันที่ ๒๑ กันยายน พ.ศ. ๒๕๕๘นคร ศิลปอาชาปลัดกระทรวงแรงงานประธานกรรมการกองทุนเพื่อการส่งคนต่างด้าวกลับออกไปนอกราชอาณาจักรปริยานุช/ผู้จัดทำ๑๙ ตุลาคม ๒๕๕๘ปุณิกา/ผู้ตรวจ๙ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๕๔ ง/หน้า ๙/๑๕ ตุลาคม ๒๕๕๘